הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 9, 2017-12-25 20:00

יואב קיש: שלום לכולם, אני מתכבד לפתוח את ישיבת הוועדה המשותפת של ועדת הכנסת וועדת הכספים.

מיקי רוזנטל: הערה לסדר אדוני, ברשותך.

מיקי רוזנטל: אני מוטרד מדבר אחד.

מיקי רוזנטל: יושב-ראש הכנסת אוסר לקיים ישיבות ועדה בזמן המליאה.

מיקי רוזנטל: בוועדת הכספים מונחים 5 מיליארד שקלים שצריכים להגיע למשרדים – אנחנו לא מקדמים את זה.

מיקי רוזנטל: למה הוועדה- - -?

יואב קיש: אני אגיד לך למה – כי ה-5 מיליארד שקלים האלה מחכים, באמת, להחלטת ועדת כספים שצריכה לקרות עד סוף השנה, אני מניח.

יואב קיש: ההחלטה הזו גם צריכה לקרות עד סוף השנה והרעיון הוא לצרף את ההחלטה הזו ל-holding של ועדת הכספים.

יואב קיש: לא נעשה את זה פה, It's a done deal.

מיקי רוזנטל: בסדר, הסברת לי.

מיקי רוזנטל: אני אפילו לא יודע מה מבקשים.

יואב קיש: אז אני אסביר מה מבקשים.

יואב קיש: אני בדיון הקודם הייתי פה לבד.

יואב קיש: בגלל זה החלטתי - - -

יצחק וקנין: בדיון הקודם הייתי יושב-ראש ועדת הקלפי של הדיינים ולא יכולתי לבוא.

יואב קיש: אז אני אישרתי מיליון שקלים לתקנה 02032, זה לא על הדיון עכשיו, אני רק אומר לכם מה היה.

יואב קיש: היה הסבר מאוד מפורט של המנכ"ל על הפעילות, ואני מאוד מברך את הפעילות הבינלאומית של הכנסת, אני חושב שהיא חשובה מאוד.

יואב קיש: מיליון שקלים עברו.

יואב קיש: ואז היה הסעיף השני שמונח לפניכם – תקנה 0203058, של 15 מיליון שקלים מהרזרבה, ומכיוון שלא הוצג הפירוט שלה במלואו, ומכיוון שאני הייתי פה לבד חשבתי שמן הראוי שנכנס את הוועדה שוב, שיבוא החשב ויציג פירוט מלא של הסעיף, כל החברים ישמעו ויגידו אם יש הערות.

יואב קיש: זה נראה לי יותר מכובד שעל סכום כזה לא אצביע לבד.

יואב קיש: זה מה שהיה עד עכשיו, ועכשיו אנחנו נשמע את החשב על הסעיף של ה-15 מיליון שקלים.

יואב קיש: בבקשה.

<חיים אבידור: הכנסת מתכננת תוספת מבנים בגלל מצוקת דיור וגם בגלל תוספות של לשכות ח"כים, שהמנכ"ל יסביר אחר כך מה הסיבה להם, וכתוצאה מכך אנחנו נכנסים להליך של תכנון של מבנים נוספים בכנסת.

<חיים אבידור: אנחנו מדברים בהתחלה על מבנים יבילים שיהיו בתקופת מעבר עד בניית מבנים קיימים.

<חיים אבידור: אנחנו מדברים על בניית לשכות ח"כים נוספות, אנחנו מדברים על חניון תת קרקעי נוסף מתחת לבניין, שאנחנו נבנה.

אחמד טיבי: איפה ייבנו הלשכות?

יואב קיש: עוד לא תוכנן, זה בדיוק העניין.

<חיים אבידור: זה בתכנון.

מיקי רוזנטל: הכסף הזה הוא רק לתכנון, אחמד.

יואב קיש: יש לך סעיפי תכנון, בנייה ופיקוח.

מיקי רוזנטל: 15 מיליון זה רק התכנון.

מיקי רוזנטל: הבנייה תעלה עוד 122, הפיקוח עוד - - - סך הכל 133 מיליון.

יואב קיש: אבל כמובן שהתכנון מקדים את הבנייה.

<חיים אבידור: אנחנו מתכננים מרכז מבקרים ובנוסף לכך – תוספת משרדים למנהלה.

<חיים אבידור: כל הדברים האלה אמורים לעלות כ-125 מיליוני שקלים.

<חיים אבידור: אנחנו נכנסים עכשיו לנושא התכנון ובנוסף לכך אנחנו עושים עוד קו חשמל גיבוי נוסף מטרנספורמטור אחר שיגיע לכנסת, על מנת שלא נסבול במצב שלא תהיה לנו אספקת חשמל, או במצב שתהיה הפסקת חשמל ארוכה שגם הגנרטורים לא יעמדו בזה.

<חיים אבידור: אנחנו מתכננים קו חשמל נוסף.

<חיים אבידור: זה ייעשה על ידי חברת חשמל, זה יעלה עוד כ-3 מיליון שקל, גם התכנון וגם הפריסה שלו.

<חיים אבידור: לצורך כך אנחנו מבקשים להעביר מהרזרבה סכום של 15 מיליוני שקלים - - -

יואב קיש: רק בשביל להבין – מה שכתוב "עלות תוספת מבנים" ו "קו חשמל לגיבוי" – סך הכל תוספת תקציב 15 מיליון, לפי הפירוט שמעליו.

יואב קיש: זה העניין.

<חיים אבידור: אנחנו צריכים לממן את זה במהלך שנת 2017.

<חיים אבידור: במהלך שנת 2017 אנחנו רוצים לממן 15 מיליוני שקלים מהרזרבה.

מיקי רוזנטל: אם הייתם רוצים לממן את זה ב-2017, זה מהתקציב, הרזרבה של 2017.

<חיים אבידור: רוצים לממן מהרזרבה.

יואב קיש: להתחייב ב-2017.

אלברט סחרוביץ: הביצוע ב-2018.

<חיים אבידור: חלק מהביצוע כבר נעשה בשנת 2017, שאנחנו צריכים את זה מהרזרבה, כ-2 מיליוני שקלים.

<חיים אבידור: כבר הוצאנו על זה הזמנה.

<קריאה: בקשר למבנים היבילים – השאלה אם אין דרך להגיע לבינוי באשר ליבילים האלה?

אלברט סחרוביץ: אני אתייחס לזה.

<חיים אבידור: בקיצור, אנחנו מבקשים לצרכים האלה להעביר מהרזרבה 15 מיליוני שקלים.

אלברט סחרוביץ: אז ככה.

אלברט סחרוביץ: לגבי תוכנית המתאר של הכנסת, התייחסתי לזה גם בדיונים קודמים.

אלברט סחרוביץ: כל מי שיושב פה בחדר הזה יודע שלכנסת אין תוכנית מתאר מאושרת.

אלברט סחרוביץ: כשתכננו את המבנה הזה שאנחנו יושבים בו היום, את אגף קדמה, לא חשבו 30-20 שנה קדימה.

אלברט סחרוביץ: היום, גם מבנה יביל, גם להכניס קראון – לא משנה לאיזה צורך, אני צריך אישור, היתר מיוחד שאין לי אותו.

אלברט סחרוביץ: כינסתי צוות בראשות מנהל חטיבת התפעול יחד עם עוד גורמים בכנסת, עם צוות אדריכלים שנבחר במכרז לטובת העניין הזה, והם שוקדים כבר מזה תקופה ארוכה להכין תוכנית אב לכנסת בעירייה, לטווח ארוך, 30 שנה קדימה.

אלברט סחרוביץ: כמו שאתם יודעים, אני גם צריך להיערך לבלת"מים.

אלברט סחרוביץ: דרך אגב, במסגרת הדיונים וההתייעצויות שהוועדה הזו קיימה התייעצו גם עם חברי כנסת מהבניין, לרבות חברי כנסת עם עבר בתחום – קרי, ראשי רשויות לשעבר, ויש לא מעט כאלה כפי שאתם יודעים, מנהלי ועדות לתכנון ובנייה שהיו.

אלברט סחרוביץ: כולם ללא יוצא מן הכלל, גם קואליציה וגם אופוזיציה, בראייה לטווח ארוך לקחו בחשבון – שאל"ף, הכנסת תגדל מבחינת כמות חברי הכנסת – בין אם זה בגלל החוק הנורבגי, בין אם זה גידול במספר חברי הכנסת, או שניהם במקביל, ולקחו בחשבון גם שהתא הגנרי של היום, של לשכת הח"כים – כשיש היום ח"כ פלוס 3 יועצים – בטווח של 30-20 שנה לח"כ יהיו אולי 5 יועצים פלוס עוד מתנדבים.

אלברט סחרוביץ: צריך לחשוב על זה כשבונים.

אלברט סחרוביץ: בתפיסה שלי, וזה משהו שונה – אנחנו רוצים לעשות, וחיים דיבר על זה – אגף מנהלה.

אלברט סחרוביץ: שנעבור לאגף שיהיה מבנה אחד, כולל, לחברי הכנסת עם הלשכות, שיהיו מרוכזים במקום אחד.

אלברט סחרוביץ: כל מי שהוא לא צמוד מליאה לא יהיה חייב להיות צמוד לזה.

אלברט סחרוביץ: מנהל הכנסת – משאבי אנוש, חטיבת התפעול – רוב המסות האלה לא חייבים לשבת בצמידות, הם יכולים לשבת בבניין מנהלה.

אלברט סחרוביץ: כל זה דורש היערכות ותכנון.

אלברט סחרוביץ: יש פה תכנון לטווח ארוך שאנחנו רוצים להתחיל אותו ממילא, כי יש פה מצוקה אמיתית.

<קריאה: - - -

אלברט סחרוביץ: יש בחטיבת המ.מ – בתפיסה שלי, ככל שלא יבוא חוק נורבגי או לא יגדל מספר חברי הכנסת – אז אין לחץ.

אלברט סחרוביץ: יש היום מספיק מענה לח"כים במה שקיים, כולל החוק הנורבגי המצומצם, ששרים מתפטרים.

אלברט סחרוביץ: גם לשרים דאגתי ולא גירשתי אותם מהבניין.

אלברט סחרוביץ: אבל אני חייב להיערך למצב שבו עדיין בכנסת הנוכחית, וזה יחול על הכנסת ה-21, יכול לעבור החוק הנורבגי.

אלברט סחרוביץ: היו דברים כאלה, כולל במקומות שאתם מודעים לכך.

אלברט סחרוביץ: אחרי זה, כשיגיע החוק הזה, אני לא אוכל להגיד – אני לא נערכתי, לא אמרתם לי.

אלברט סחרוביץ: כמו עם עניין העוזר השלישי.

אלברט סחרוביץ: נקבעה פה עובדה בוועדה הזו, והמנכ"ל הקודם אמר שהוא לא ערוך לזה.

אלברט סחרוביץ: אז הפעם אני כן רוצה להיערך.

אלברט סחרוביץ: אני לא יכול להגיד שלא שמעתי ולא ראיתי.

אלברט סחרוביץ: אני כרגע עושה רק תכנון, ברור שלא מזמין כלום כי זו עלות הרבה יותר גבוהה, אבל ככל שתהיה חקיקה כזו והיא תחול מהכנסת ה-21, אני רוצה לדעת שכשיבואו לפה עוד 20 ומשהו עוזרים – יש לי מענה בשבילם.

אלברט סחרוביץ: ברור שלטווח הארוך זה מבנה קבוע, הח"כים לא יישבו בקראון.

אלברט סחרוביץ: אבל לבנות מבנה לוקח זמן, זה לוקח כמה שנים טובות.

אלברט סחרוביץ: אנחנו כבר נכנסנו לתוך הליך של תכנון ואיפיון של אותם מבנים יבילים.

אלברט סחרוביץ: זה לא יהיה קראוונים אלא משהו הרבה יותר משודרג.

אלברט סחרוביץ: נדאג לתנאים סבירים פלוס לאותם חברי הכנסת, המידת הצורך.

אלברט סחרוביץ: שאלה שעלתה פה על ידי יושב-ראש הוועדה, מה יהיה אם לא יהיה.

אלברט סחרוביץ: גם לזה יש מענה.

אלברט סחרוביץ: יש עובדים בכנסת, יש יחידות בכנסת נכון להיום שאני לא מציע שייקחו את המקומות שלהם כי אין לי לאן להעביר אותם, מאותה סיבה.

אלברט סחרוביץ: היה ולא יהיה אני עדיין אוכל להשתמש במבנים יבילים מסוג אחר, כמובן, לא מאותו סוג שאני מתכנן לחברי הכנסת.

<קריאה: - - -

אלברט סחרוביץ: כן, זו תוכנית האב.

<קריאה: זה ממש שינוי תב"ע גדול.

אלברט סחרוביץ: כן, כן.

אלברט סחרוביץ: בהחלט.

אלברט סחרוביץ: אני פניתי כבר למנכ"ל עירית ירושלים להסב את תשומת ליבו - - -

יואב קיש: שהכנסת תקבל יחס משודרג מהעיריה.

<קריאה: זה לא תלוי בעירייה.

אלברט סחרוביץ: זה תלוי בעירייה.

<קריאה: הבעיה האחרת זה הפקדה, אישור של המנהל - - -

מיקי רוזנטל: אני רוצה לשאול כמה שאלות – למה אתם באים שלושה ימים לפני תום שנת התקציב - - -

יואב קיש: לא.

יואב קיש: אני יכול להגיד שפנו אלי לפני כשבועיים-שלושה.

מיקי רוזנטל: זה לא משנה באופן מהותי.

מיקי רוזנטל: באים לקראת סוף השנה לבקש משהו שהוא לא צורך מיידי.

אלברט סחרוביץ: הוא כן צורך מיידי.

מיקי רוזנטל: אני שמח שיש במדינת ישראל גם מוסדות שמתכננים קדימה.

מיקי רוזנטל: זה חשוב מאוד.

מיקי רוזנטל: הלוואי שהרבה מנהלים ציבוריים היו מתכננים קדימה.

מיקי רוזנטל: יחד עם זה אני חושב שאדוני רץ קצת מהר מדי – קודם צריכה לבוא חקיקה שרק אחר כך צריך לבוא ביצוע בשטח ולא ההפך.

אלברט סחרוביץ: אבל שים לב ש - - - לחוק הנורבגי.

אלברט סחרוביץ: הם לא מתייחסים רק לחוק הנורבגי.

יואב קיש: לא.

יואב קיש: תכנון.

יואב קיש: קודם כל זה תכנון.

מיקי רוזנטל: אני הקשבתי לך קשב רב, עכשיו אני שואל שאלות, ברשותך.

מיקי רוזנטל: אני לא מבין: אם הכנסת מתכוונת, היא הריבון והיא תחליט שהיא מגדילה את מספר הח"כים במדינת ישראל, וגם אז זה ייכנס לתוקף רק מהכנסת שאחריה, ורק אז בונים לשכות לח"כים העתידיים, ולא מקדימים – עם כל הכבוד לך - - -

אלברט סחרוביץ: אתה יודע מה אמרת עכשיו?

אלברט סחרוביץ: המשמעות היא שהח"כים יהיו במדשאה פה.

מיקי רוזנטל: בכל מוסד ציבורי ככה זה מתנהל.

אלברט סחרוביץ: קודם כל הכנסת היא לא כל מוסד ציבורי.

מיקי רוזנטל: אני אגיד את דעתי ואתה תגיד את דעתך.

מיקי רוזנטל: אז דעתי היא: 1.

מיקי רוזנטל: העיתוי שאתם באים אתו הוא עיתוי לא ראוי .

מיקי רוזנטל: התכנון, המשמעות שלו אחר כך היא הוצאה ציבורית של כ-140 מיליון שקל שאני לא חושב שצריך לקיים אותה ב-6 בערב, 3 ימים לפני תום שנת התקציב.

מיקי רוזנטל: צריך לבדוק האם אנחנו רוצים להיכנס להשקעה של 140 מיליון שקל.

מיקי רוזנטל: ה-140 מיליון שקל, אתם מפרטים את זה פה - - -

יואב קיש: לא.

יואב קיש: הוא אומר שזה תכנון ל-140.

מיקי רוזנטל: אתה קיבלת החלטה לתכנן ל-140, שאני לא יודע אם אני רוצה את זה, ואני לא רוצה להחליט על זה ב-8 בערב, 3 ימים לפני תום שנת התקציב.

מיקי רוזנטל: זה דבר אחד.

מיקי רוזנטל: דבר שני, אני אומר לך שיש פה משהו לקוי באופן יסודי.

מיקי רוזנטל: עם כל הכבוד לך שאתה מנכ"ל הכנסת, אתה לא מחליט כמה ח"כים יהיו פה וכמה ח"כים צריכים לתכנן עבורם מקום, אלא – הכנסת היא הריבון, והיא תחליט אם יהיו יותר חברי כנסת.

מיקי רוזנטל: היא תחליט על זה, ולא אדוני, עם כל הכבוד שיש לי אליך.

מיקי רוזנטל: זו היא ההערה השנייה.

אחמד טיבי: אבל האופציה של תכנון עתידי - - -

אלברט סחרוביץ: לא.

אלברט סחרוביץ: הוא יתכנן גם.

אלברט סחרוביץ: הוא יתכנן, ו - - -

מיקי רוזנטל: אני דיברתי אליך בכבוד.

מיקי רוזנטל: דבר אלי קצת בכבוד, גם אם לא נראה לך מה שאני אומר.

מיקי רוזנטל: גם אם זה לא נראה לך מה שאני אומר, כי הכנסת היא המוסד היחידי הציבורי במדינת ישראל שכל תאוותיה נענות בגלל - - -

מיקי רוזנטל: מיקי, אתה צודק - -

מיקי רוזנטל: לא, אבל - - -

יואב קיש: - - אתה צודק, אני מבקש מכולם להרגיע את הטונים ואני מבקש מהמנכ"ל לא להתפרץ לדברים של חברי כנסת.

מיקי רוזנטל: אני הבעתי את הרוח ואני אעיר את ההערה האחרונה.

מיקי רוזנטל: הכנסת היא המוסד הציבורי היחידי במדינת ישראל שתקציבה הוכפל בעשור האחרון.

מיקי רוזנטל: היחידי.

מיקי רוזנטל: כל בקשותיה נענות, כל גחמותיה נענות, מהמוזיאון ועד שיפוץ המזנון, מעוד לשכות לח"כים ועד בניין חדש למנהלה.

מיקי רוזנטל: יש לשים לזה סוף.

מיקי רוזנטל: זה כסף ציבורי.

מיקי רוזנטל: בטח אסור לקבל את זה ב-8 בערב, 3 ימים לפני - - - אני מבקש מכל החברים לקיים על זה דיון רציני ולא בצורה הזאת החאפ לאפית שזה נעשה כמו - - -

יצחק וקנין: תראו, אני חולק על חברי וידידי מיקי רוזנטל לחלוטין.

יצחק וקנין: אני נמצא בבית הזה 22 שנה.

יצחק וקנין: חברה' אני אספר לכם על הקדנציה הראשונה, וחבר הכנסת גפני יכול להסביר את זה אפילו יותר טוב ממני.

יצחק וקנין: חייתי בחדר בגודל 20 ס"מ על 20 ס"מ.

יצחק וקנין: למה?

יצחק וקנין: שני חברי כנסת באותו חדר.

משה גפני: אני באתי מאופקים, לא היה לי איפה לנוח.

מיקי רוזנטל: אני באתי מהמעברה.

מיקי רוזנטל: לא היה לי בית.

מיקי רוזנטל: מה זה שייך?

יצחק וקנין: מיקי רוזנטל, ידידי.

יצחק וקנין: ידעו שבכנסת יש 120 חברי כנסת.

יצחק וקנין: ידעו.

יצחק וקנין: ידעו, לא שלא ידעו.

יצחק וקנין: זה היה מספר אבסולוטי – אף אחד לא מעלה אותו, אף אחד לא מוריד ולא מעלה אותו.

יצחק וקנין: בחדר – אני וחבר כנסת בצד השני.

יואב קיש: מי זה היה?

יצחק וקנין: איתן כבל.

יצחק וקנין: אחר כך רווח לנו טיפה.

יצחק וקנין: האגף החדש ההוא, הנקרא "הילטונים" – זה היה רק לסגני יושב-ראש הכנסת, ועוד כמה ראשי סיעות.

יצחק וקנין: כל השאר חיו בחדר של 2 מ' על 2 מ'.

יצחק וקנין: זו המציאות שהיתה.

יצחק וקנין: עוזר והוא לא יכול היה לשבת אתך, פרטיות – לא היתה, לנוח – אי אפשר היה.

יצחק וקנין: שום דבר לא היה.

יצחק וקנין: היו 120 חברי כנסת, כולם ידעו את זה.

יצחק וקנין: מזלי התמזל אחר כך ועברתי לקומה 2.

יצחק וקנין: אחר כך עברתי לקראוונים.

יצחק וקנין: זה היה סיוט בימי הגשם, אבל החדרים היו גדולים ואפשר היה לשים מיטה.

יצחק וקנין: חברה', אנחנו לא סמרטוטים.

יצחק וקנין: מיקי, עם כל הכבוד - - -

מיקי רוזנטל: חס וחלילה.

מיקי רוזנטל: מי אמר את זה?

מיקי רוזנטל: אני אפילו לא רמזתי את זה.

מיקי רוזנטל: זו לא - - - לקבל החלטות מהסוג הזה, וזו לא דרך המלך.

יצחק וקנין: אבל מה אתה רוצה, שהגורמים שיושבים פה לא יחשבו על עבודה אלמנטרית של נבחר ציבור?

יצחק וקנין: זה לא בזבוז, זה לא לשם איזו ראווה.

יצחק וקנין: רבותי, אני אומר לכם – מאחר ומדובר פה כרגע על תכנון בלבד, ראייה עתידית, אני חושב שאנחנו צריכים לאשר את הדבר הזה ולא לשים מקלות, כי רבותי, האנרגיות הן מאוד מאוד דינמיות פה.

יצחק וקנין: אני רואה את זה.

יצחק וקנין: יש עוזר שלישי.

יצחק וקנין: גם היום העוזר השלישי – קשה לו לשבת בחדר.

יצחק וקנין: מי שהוא יושב-ראש ועדה יש לו אולי טיפה יותר, כי יש לו עוד איזה חדר ו- - -

יואב קיש: או שהדובר יושב שם, בסדר.

יצחק וקנין: לכן אני אומר שצריך לאשר.

יצחק וקנין: תראה, מיקי אתה צודק אם היו מביאים לנו עכשיו את כל העניין במכה אחת.

יצחק וקנין: מדברים פה על תכנון בלבד.

יצחק וקנין: הוא לא מדבר על 140 מיליון, הוא מדבר על 15 מיליון.

יצחק וקנין: מה אתה רוצה, שהם לא יעשו?

יצחק וקנין: - - - של המנכ"ל, ולשבת רגל על רגל, מה איכפת לו?

יצחק וקנין: זו לא ראייה נכונה.

מיקי רוזנטל: לא הבנת.

מיקי רוזנטל: אני רוצה להסביר לך.

מיקי רוזנטל: המנכ"ל החליט.

מיקי רוזנטל: לא אתה החלטת, ולא שום ועדה ציבורית, ואף אחד לא שקל את זה: האם צריך 40?

מיקי רוזנטל: אולי צריך 80?

מיקי רוזנטל: אולי צריך עוד 80 חדרים?

מיקי רוזנטל: אולי צריך במקום התוספת של 40 חדרים - - -

מכלוף מיקי זוהר: היו דיונים, הוא סיפר לך שהיו דיונים.

יצחק וקנין: אני ואתה יודעים שאת החוק הנורבגי העבירו בלילה אחד.

מיקי רוזנטל: אז אולי צריכים 80 חדרים, לפחות?

מיקי רוזנטל: אנחנו עכשיו מקצים כסף - - -

מכלוף מיקי זוהר: אמר המנכ"ל בצורה ברורה, שהיו דיונים עם חברי כנסת ותיקים במשכן, דיונים מקצועיים עם אנשי מקצוע , והגיעו למסקנה הזו שהמנכ"ל היום מנסה להוציא אותה אל הפועל.

רועי פולקמן: אולי לא הבנתי משהו.

רועי פולקמן: לגבי החלטה על חוק נורבגי מלא.

רועי פולקמן: היה על זה דיון רציני?

יואב קיש: תענה לו על זה, המנכ"ל.

מכלוף מיקי זוהר: - - -

יואב קיש: סליחה, רועי.

יואב קיש: תקבל זכות דיבור.

יואב קיש: אתה צודק, מיקי.

יואב קיש: סליחה.

יואב קיש: אני אוהב דיונים – ואת זה אני אומר לך ברמה של שיחה – כל עוד זה נשלט ולא איזו התפרצות בלתי נסבלת, ואז לפעמים אני חורג מכללי הדיון, אני מתנצל.

יואב קיש: בבקשה.

מכלוף מיקי זוהר: מה שאומר פה המנכ"ל, צריך להבין את זה – אני רוצה להספיק בתקציב 17 להוציא לפועל תכנון.

מכלוף מיקי זוהר: מה שאתה אומר, בגלל שאתה רוצה לעורר דיון מעמיק – לא, אתה לא יכול לעשות את זה בתקציב 17, בוא תעשה את זה אולי בתקציב 18.

מכלוף מיקי זוהר: מבחינת סדרי העבודה של המנכ"ל אני מניח שנוח יותר להוציא את ההוצאה הזאת בתקציב 17 מאשר להוציא אותה בתקציב 18.

מכלוף מיקי זוהר: הקושי שאתה מנסה להפעיל עכשיו הוא קושי שבעצם פוגע בפעילות המרכזית לא במהות של העניין אלא בתכנון שלו, כשהתכנון שלו, דרך אגב, הוא דבר נחוץ במידה ויהיה חוק נורבגי, במידה ויהיו פה עוד חברי כנסת.

מכלוף מיקי זוהר: אומר המנכ"ל – עשיתי דיון מקצועי עם הרבה מאוד אנשים שמבינים בתחום, הגעתי למסקנה שכדאי לצאת לתכנון באופן מיידי.

מכלוף מיקי זוהר: אני רוצה להספיק בתקציב 17 ועל כן אני מבקש את האישור לתכנון.

מכלוף מיקי זוהר: אני לא חושב שדבר כזה הוא משהו שצריך לעצור.

מכלוף מיקי זוהר: אם היו אומרים לך עכשיו – אני רוצה לאשר עכשיו תקציב ב-17 לעשות את כל הפעילות, כלומר – את כל ה-140 מיליון שקל, אז אני מבין אותך, זה באמת מהותי.

מכלוף מיקי זוהר: אבל כאן אומר המנכ"ל – אני רוצה כסף לתכנון ב-17.

מכלוף מיקי זוהר: על זה לעשות עניין?

מיקי רוזנטל: מי קיבל את ההחלטה על התכנון?

מיקי רוזנטל: אני עוד לא הבנתי.

רועי פולקמן: אל"ף, על בסיס מה יש את ההנחה שצריך לעשות את התכנון הזה?

רועי פולקמן: שתיים – ה-16 מיליון, לא הבנתי אולי - - -

יואב קיש: 15 מיליון.

יואב קיש: אחד כבר אושר.

רועי פולקמן: אני אגיד ככה: לגבי קשרי חוץ, כל כסף שירצו להעביר – אני מברך בהיעדרו של משרד חוץ בימים אלה.

רועי פולקמן: הכנסת נכנסה לנעליו של משרד החוץ ועושה עבודה מאוד מאוד חשובה.

רועי פולקמן: על זה אני רוצה לברך.

רועי פולקמן: משרד החוץ למעשה לא מתפקד, משותק - - -

<קריאות: - - -

רועי פולקמן: פתחתי תיבת פנדורה, אני חוזר בי.

רועי פולקמן: זו לא ביקורת על ראש הממשלה, חלילה.

אחמד טיבי: אני חושב שזה לא הוגן לתקוף ככה את שר החוץ ומשרד החוץ לאחר ההישג האדיר של תמיכת נאורו ופאלאו.

אחמד טיבי: 12 אלף אזרחים פה אחד תמכו בטראמפ.

רועי פולקמן: לגבי הסיפור של הכסף – אני רוצה להבין: ה-15 מיליון זה רק לתכנון?

רועי פולקמן: כי כתוב: בניית מבנים יבילים ב-2018.

<חיים אבידור: הכל תכנון.

רועי פולקמן: אני אגיד לכם מה מפריע לי: היה לנו דיון על זה בתקציב הכנסת הקודם, שהיה על סיפור של מבנה הכנסת הישן שבו היה מחדל - - -

אלברט סחרוביץ: על מוזיאון הכנסת.

רועי פולקמן: כן.

רועי פולקמן: מוזיאון הכנסת.

רועי פולקמן: בו היה מחדל, בו קיבלו החלטה, החליטו על רכישת מבנה, אחר כך קנו אותו בחזרה - - -

אלברט סחרוביץ: אני אזכיר לך – המחדל הזה הוא כתוצאה של חקיקה של חברי הכנסת.

רועי פולקמן: יכול להיות, אבל נגרמו נזקים בעשרות מיליונים.

רועי פולקמן: אני אומר: אני קודם כל מברך על חשיבה ארוכת טווח, רק השאלה אם אנחנו לא קצת ממהרים לקבל החלטה על משהו שעוד בכלל לא נידון.

רועי פולקמן: אני אומר – מה הבעיה?

רועי פולקמן: הרי יש רזרבה.

רועי פולקמן: בואו נייצר כסף ברזרבה - - -

יואב קיש: זה הרזרבה של 17.

רועי פולקמן: לא, אבל אם תתקבל החלטה שאומרת - - -

מיקי רוזנטל: אין שום בעיה להעביר את הרזרבה לשנה הבאה.

יואב קיש: מרזרבה לרזרבה?

יואב קיש: אי אפשר להעביר רזרבה לרזרבה.

יואב קיש: אפשר להעביר רזרבה לרזרבה?

יואב קיש: לא.

יואב קיש: אוקיי.

רועי פולקמן: אם תתקבל החלטה ורוצים לעשות נורבגי מלא, אפשר לתאם את לוחות הזמנים של הדבר הזה, ולראות איך מתאמים את זה – אפשר לתקופה מסוימת - - -

יואב קיש: בסדר, הבנו את השאלה.

יואב קיש: לא צריכים פתרונות ודיון.

יואב קיש: המנכ"ל יענה להתייחסות.

רועי פולקמן: לכן אני אומר:

רועי פולקמן: אני לא רוצה שנחזור על אירוע שבו שמנו כסף למשהו שגם כך לא ינוצל, ולהערכתי זה לא ינוצל גם בשנה הבאה, הדבר הזה.

יואב קיש: מיקי, רק תגיד לי מה עושים כאשר רוצים להעביר רזרבה לרזרבה.

מיקי רוזנטל: אני אסביר לך מה לדעתי ראוי, ציבורית, לעשות: אני לא יודע עם מי המנכ"ל התייעץ, אני לא הייתי בדיון הקודם ואולי הוא סיפר.

מיקי רוזנטל: אני חושב שזה לא ראוי שההחלטה הזו תתקבל על ידי המנכ"ל ואחרי התייעצויות, ואפילו לא על ידי יושב-ראש הכנסת בעצמם, אלא שאנחנו נאשר את העברת הכסף, וההתליה תהיה שהדבר הזה יאושר באינסטנציות מקובלות ולא על ידי המנכ"ל.

משה גפני: מי זה, במקרה הזה?

מיקי רוזנטל: אני לא יודע – ועדה ציבורית, ועדת הכספים, ועדת הכנסת – אני לא יודע.

יואב קיש: לא.

יואב קיש: זו הוועדה הרלבנטית, מיקי.

יואב קיש: המשותפת.

מיקי רוזנטל: תראו, אני רוצה להסביר.

מיקי רוזנטל: יוצא כאילו אני נגד לתכנן קדימה והמילה הראשונה שאמרתי היא שכל הכבוד למנכ"ל שמתכנן קדימה, אבל הוא מעדיף לשמוע רק מה שנוח לו לשמוע.

מיקי רוזנטל: יכול להיות שצריך 60 חדרים ולא 40 חדרים.

מיקי רוזנטל: הוא מציע לתכנן פה 40.

מיקי רוזנטל: למה?

מיקי רוזנטל: – כי ככה הוא החליט.

מיקי רוזנטל: אני לא יודע למה הוא החליט את זה, אני חושב שבזמן הזה, הנוכחי, אין לי זמן לשמוע למה הוא החליט את זה ואני חושב שזה ראוי שנקדיש לדבר כזה, שתהיה הוצאה ציבורית משמעותית, מעט יוותר זמן.

מיקי רוזנטל: שיקבל את זה הפורום הרלבנטי כי מדובר פה בשינוי שיטת הבחירות, לא פחות או יותר מזה.

משה גפני: למה?

מיקי רוזנטל: כי הרי מתכננים את זה בגלל החוק הנורבגי העתידי.

משה גפני: לא, לא.

מיקי רוזנטל: כן, כן, זה מה שנאמר פה.

אלברט סחרוביץ: לא כל ה-15 מיליון.

משה גפני: אני אגיד לכם: מה שמיקי רוזנטל אמר, עכשיו אמרתי לדליה איציק כשהיא תכננה את הבניין הזה.

משה גפני: אמרתי – לא צריך, אנחנו - - -

מיקי רוזנטל: אני לא אמרתי שלא צריך.

משה גפני: אני אומר שאני אמרתי.

משה גפני: בסופו של דבר היא אמרה לי, והיא צדקה בזה שזה לא יכול להיות שאנחנו נמצאים בבניין שהוא מייצג את העם ואנחנו נמצאים במקומות כאלה.

משה גפני: אני לא חושב.

משה גפני: חלקכם עבר אבל חלקכם לא עבר את זה.

משה גפני: אני לא הייתי יכול לקבל אורחים.

משה גפני: הבניין הזה – תפקידו לקבל אורחים.

אחמד טיבי: היית בקראוונים?

משה גפני: הייתי בקראוונים.

<קריאות: - - -

מיקי רוזנטל: אני באתי לראיין אותו פעם ראשונה בחיים שלי לפני 11 שנה בקראוון.

<קריאות: - - -

משה גפני: בקיצור, אני היום מודה שהיה צדק רב בעניין הזה של בניית האגף החדש.

משה גפני: אין מציאות כזו, אין מציאות, ואגב, לא בטוח שזה המוסד היחידי הציבורי שהכפיל את תקציבו.

משה גפני: לפי דעתי יש תקציבים אחרים שהוכפלו.

משה גפני: אני נכנס ללשכות - -

יצחק וקנין: - - - מבקר המדינה.

יצחק וקנין: פי 18.

משה גפני: - - אני לא רוצה להגיד, אני לא רוצה להצביע, ואני לא חולק עליך, אבל אתה נכנס ללשכות שאתה לא מבין מאיפה מתחילים, איפה מסיימים.

משה גפני: בקיצור, זה לא 120 חברי כנסת וזה לא מנהלי ועדות, וזה לא ועדות.

משה גפני: אתה יושב, כל הכבוד - - - טוב, לא חשוב, אבל אתה רואה שם - - - אני חושב ששם זה מוגזם.

משה גפני: אני לא יודע, לא הייתי בתחילת הישיבה, אני לא יודע על מה התכנון.

משה גפני: יכול להיות שבאמת צריך לעשות התייחסות, אבל תקציב הכנסת, מטבע בריאתו – אתה יכול לשנות את זה, אבל התקציב מטבע בריאתו הוא תקציב פנימי של הכנסת, הוא תקציב שהוא לא מוגבל.

משה גפני: הוא תקציב שאתה צריך להעביר על עצמך ביקורת עצמית, האם מה שאתה עושה זה נכון, האם מה שאתה עושה זה נכון מבחינה תקציבית?

משה גפני: אם אתה מתכנן, אז אתה מתכנן.

משה גפני: אני לא יודע אם זה בשביל החוק הנורבגי.

משה גפני: יכול מאוד להיות שצריך את זה בשביל דברים אחרים.

משה גפני: אם אתה בונה – אתה צודק במאה אחוז.

משה גפני: על מה אתה בונה?

משה גפני: מה, עבר איזה חוק?

משה גפני: עשית איזה משהו?

משה גפני: אתה מתכנן.

משה גפני: יבוא מישהו, וזה יכול להיות שזה כבר לא המנכ"ל הנוכחי, זה יכול להיות המנכ"ל הבא, יכול להיות שהוא יבוא - - -

מיקי רוזנטל: אני רוצה להסביר לך, גפני, ברשותך.

יואב קיש: תן לו רק לסיים.

משה גפני: אני רק מסיים.

משה גפני: אני אומר לכם: אני הייתי בקומה 4 וחצי.

משה גפני: אני עשיתי רוטציה בחדר עם הרב מנחם פרוש, ז"ל.

משה גפני: אני זוכר שמר"ן הרב ש"ך- - -

יצחק וקנין: אין חלון גם, אין חלון.

יצחק וקנין: זה כמו בבית סוהר, חברה'.

יצחק וקנין: חלוחן ארוך, ככה, אתה מסתכל רק לשער פולומבו וזהו זה.

<קריאות: - - -

משה גפני: מר"ן הרב ש"ך, זצ"ל שלח אותי לכנסת ואחרי הישיבה הראשונה עליתי אליו.

משה גפני: חשבתי שהוא ישאל אותי על הישיבה.

משה גפני: הוא אמר לי: תגיד לי איפה אתה נח בצהריים.

משה גפני: גרתי באופקים.

משה גפני: אז אמרתי לו: יש פה חדר, הכל בסדר.

משה גפני: התביישתי להגיד לו שזה חצי חדר.

מיקי רוזנטל: גפני, תקשיב.

<קריאות: - - -

מיקי רוזנטל: אני הרי הצעתי הצעת פשרה, ואתה חכם ומבין מהר מאוד.

מיקי רוזנטל: אני לא אמרתי לא לאשר את זה, כי ברור לי שצריך להעביר את התקציב מהרזרבה לשנה הבאה.

מיקי רוזנטל: מה אמרתי?

מיקי רוזנטל: הרי כשאתה מוציא מכרז לתכנון, ואתה אומר – מה אתה רוצה?

מיקי רוזנטל: אתה בא ואומר: אני רוצה שתתכנן פה בניין מנהלה, בניין ל-40 ח"כים.

מיקי רוזנטל: מי החליט שזה 40 ולא 60?

מיקי רוזנטל: אני שואל.

מיקי רוזנטל: מה ביקשתי?

מיקי רוזנטל: כולה ביקשתי דבר מאוד פשוט: שהדבר הזה לא ייעשה על ידי המנכ"ל בלבד, אלא שזה ייעשה – ההצעה התכנונית, המכרז, יעבור אינסטנציה ציבורית, אפילו את ועדת הכנסת.

מיקי רוזנטל: זה המינימום המתבקש.

מיקי רוזנטל: הרי לא יכול להיות שהוא יחליט 40.

מיקי רוזנטל: אולי צריך 60?

מיקי רוזנטל: ואולי הוא טועה?

מיקי רוזנטל: מי יבקר אותו?

מיקי רוזנטל: אתם מצביעים עכשיו על משהו שהוא מחר או בשבוע הבא או עוד חודשיים מוציא עליו מכרז.

מיקי רוזנטל: זה עולה 15 מיליארד.

מיקי רוזנטל: אולי צריך להקדיש 30 מיליון?

מיקי רוזנטל: אני לא יודע אפילו למה הוא החליט - - - גם אתם לא יודעים.

יצחק וקנין: אני רוצה להוסיף פה מילה, מאחר ואני יושב הרבה שנים כסגן יושב-ראש כנסת.

יצחק וקנין: תראו, אני לא יודע אם אתם מודעים לזה.

יצחק וקנין: בכנסת, היום, עוברים 4,000-3,000 מבקרים ביום.

יצחק וקנין: חברה', זו כמות שצריך לדעת איך לוקחים את המסה הזאת.

יצחק וקנין: זה בשנים האחרונות, ככל שהבניין יש לו יותר גופים שרוצים לבוא ולראות אותו.

יצחק וקנין: אני חושב שאלה הפנים של העם.

רועי פולקמן: רק שאלה.

רועי פולקמן: אני חושב שאנחנו קצת סוטים מהדיון.

רועי פולקמן: זה שצריך?

רועי פולקמן: אני, למשל, לא יכול להצביע על משהו לפני שאני רואה את סיכום תקציב 2017.

רועי פולקמן: אני חושב שיש בתקציב הכנסת עודפים אדירים שהם לא מחויבים, שהם מספיקים, בתוך התקציב הקיים ובלי העברה משנה לשנה.

רועי פולקמן: אני לא ראיתי – הצגתם כבר את סיכום תקציב 2017 לוועדה המשותפת?

רועי פולקמן: אולי לא הייתי בישיבה.

רועי פולקמן: אם לא הוצג – הטענה שאני מכיר על התקציב היא שיש עודפים.

יואב קיש: העודפים שעוברים תמיד מ - - -.

רועי פולקמן: גם בתקציב 18 יש הרי עודפים.

רועי פולקמן: מה שאני אומר- אם סיימנו את 17 עם עודפים בלתי מחויבים גדולים זה אומר שיש הרבה שומנים בתקציב הכנסת.

רועי פולקמן: אז שיבואו אלינו עוד חודשיים עם הסטה מסעיף כלשהו – שיפוי X או Y, ויזיזו - - -

אלברט סחרוביץ: תיקח בחשבון שכשבאנו לפה - - -

רועי פולקמן: אני לא חולק על שיקול דעתו של המנכ"ל שצריך להעביר כסף לתכנון, רק מכיוון שיצא לי ללוות את התקציב בשנתיים האחרונות אני אומר לכם, ואני אשמח לראות את סיכום תקציב 2017, שבתקציב כנסת ישראל יש עודפים אדירים.

אלברט סחרוביץ: על סמך מה אתה אומר את זה?

רועי פולקמן: שזה היה ככה בשנתיים ש - - - אותם.

רועי פולקמן: תציגו את הנתונים.

רועי פולקמן: אבל אז אני לא - - - את הסעיף הזה.

רועי פולקמן: תשתמשו בכסף שכבר קיים.

מיקי לוי: אני לא בעיקרון נגד הבקשה הזו אבל יש לי איזושהי רגישות ציבורית לבוא ולהגיד הרי זה בסך הכל – זה בעיה פוליטית, האם תהיה הרחבה של החוק הנורבגי, כן או לא.

רועי פולקמן: לא, זו לא בעיה פוליטית, זו תפיסת עולם.

רועי פולקמן: דרך אגב, זו תפיסת עולם נכונה לעשות נורבגי.

מיקי לוי: אין לי בעיה.

מיקי לוי: אני לוקח את ההערות של גפני ושל וקנין.

מיקי לוי: כל מה שאני אומר: קחו 4 ראשי מפלגות או נציגים של המפלגות, תעשו משהו פנימי – האם יש היתכנות לחוק הזה.

אלברט סחרוביץ: עשיתי את זה.

יואב קיש: אז בבקשה.

יואב קיש: המנכ"ל, נא להשיב על ההתייחסויות ואחרי זה נעבור להצבעה.

אלברט סחרוביץ: אז חברים, אני אנסה לענות בצורה קצרה ועניינית לכל ההערות שעלו פה.

אלברט סחרוביץ: לשאלתך, חבר הכנסת רועי פולקמן.

אלברט סחרוביץ: שער בנפשך שלפני שהגעתי לוועדה הזו וביקשתי מה שביקשתי עשינו שיעורי בית עם כל הגורמים המקצועיים, כולל עם חשב הכנסת ואם היו לי, כמו שאתה אומר, עודפים מחויבים - - -

רועי פולקמן: הצגתם את זה לוועדה?

אלברט סחרוביץ: לא, לא הצגנו.

רועי פולקמן: אז איך אפשר לאשר העברה לפני הצגת סיכום?

יואב קיש: לא, הם הציגו את הפירוט של למה הם רוצים את הכסף.

רועי פולקמן: לא, אבל איך אפשר לסכם, לפני שראינו את סיכום שנת התקציב 2017.

רועי פולקמן: הוא אומר – תעביר לי לתכנון.

רועי פולקמן: אולי הוא סיים את השנה עם עודף של תקציב בלתי מחויב של 50 מיליון שקל?

רועי פולקמן: איך אתה יודע את זה?

יואב קיש: השאלה היא באיזה סעיפים.

רועי פולקמן: זה לא משנה.

יואב קיש: למה זה לא משנה?

יואב קיש: אתה רוצה להעביר מסעיף לסעיף במקום זה?

יואב קיש: ואם לא השתמשו אז במילא לא השתמשו, אז מה זה משנה?

רועי פולקמן: אם לא השתמשו אז אני אומר – יש עודפים בתקציב הכנסת.

יואב קיש: אז מה זה משנה?

רועי פולקמן: שיסיט בין תקציבים.

אלברט סחרוביץ: רועי, אתה במקרה נמצא במפלגה של שר האוצר.

אלברט סחרוביץ: יש תקציב דו שנתי.

אלברט סחרוביץ: אתה אומר שגם אם יש לי כספים שלא ניתן ב-2017 - - -תאמין לי שאני מנצל אותם ב-2018.

אלברט סחרוביץ: סמוך עלי כמי שאחראי על תוכנית - --

רועי פולקמן: בסדר, אבל אולי לא צריך את ההעברה הזאת.

אלברט סחרוביץ: אז אני כן צריך את ההעברה הזאת.

אלברט סחרוביץ: אז באתי לפה אחרי שהשתכנעתי - - -

רועי פולקמן: אבל אני צריך לראות את זה, לא הבאת לי סיכום שנה.

רועי פולקמן: אני לא נגד.

אלברט סחרוביץ: אין לי.

אלברט סחרוביץ: זה דו שנתי, זה לא שנתי.

אלברט סחרוביץ: זה תקציב דו שנתי, מה לעשות?

<חיים אבידור: רגע, אבל סיכום שנה גם לפי החוק, וגם הממשלה עושה – עד 6 חודשים מתוך השנה.

<חיים אבידור: את זה החוק אומר.

<חיים אבידור: נגמרה השנה, עד 30 ביוני מעבירים – הממשלה לוועדת הכספים - - -

רועי פולקמן: אז תראה לי איך - - - רק בצד הטכני, אני לא חולק על תשובותיו של המנכ"ל.

רועי פולקמן: טכנית, לאשר ככה תקציב – בעיניי זה קצת לא מקצועי.

רועי פולקמן: אני רוצה לראות סיכום שנה.

רועי פולקמן: ניהלתי כמה ארגונים בחיים שלי, בחיים לא הייתי - - -

יואב קיש: אבל אין לך, ב-25 בדצמבר.

יואב קיש: אין סיכום שנה.

יצחק וקנין: אני אגיד לך איך שר האוצר עובד.

יצחק וקנין: כש - - - דיון במיליארדים שהוא מעביר שם - - -

רועי פולקמן: כשאישרתי תקציב לעמותה או ארגון שניהלתי אותו - אתה רואה סיכום שנה, אני יודע מה הצפי שלי לתקציב 17, אם תקציב הכנסת - - -

יואב קיש: אז מה ההבדל?

יואב קיש: אז היית צריך להעביר מסעיף לסעיף לצורך העניין.

יואב קיש: מה זה משנה לך?

רועי פולקמן: אז זה תוספת.

יצחק וקנין: לא נכון, למה זה תוספת?

רועי פולקמן: כי זה כאילו לקחת כסף שאחרת אתה אומר – אני לא אוכל להשתמש בו, אני מעביר אותו ל-18.

יואב קיש: הוא לא מעביר ל-18, הוא משתמש בו ב-17 - -

<קריאה: אבל גם אם יהיה לי - - -סתם בסעיף שאני לא אשתמש, הוא גם חוסך - - -

יואב קיש: הוא משתמש בו ל-17, זה לתקציב 17.

משה גפני: רועי, למען האמת אני לא כל כך הבנתי.

רועי פולקמן: אני אומר שיש עודפים.

משה גפני: אבל שאני אבין מה אתה מבקש.

משה גפני: בא מנכ"ל הכנסת וחשב הכנסת והם אומרים: יש לנו רזרבה.

משה גפני: הוא אומר: אני, את הרזרבה הזו צריך כדי לתכנן את היבילים, את הבנייה – לא חשוב.

משה גפני: אם המטרה ראויה והנושא בסדר, מה ה משנה מה יש בתקציב?

רועי פולקמן: כי אם בתקציב המטבח נשארו עודפים של 20 מיליון שקל, אז במקום לנצל עוד כסף - - -

יואב קיש: לא עוד כסף, זה לא תוספת.

<קריאות: - - -

מיקי לוי: אבל רועי, גם אתם, גם באוצר – זה מתקציב הרזרבה.

מיקי לוי: הוא לא מבקש תוספת.

יואב קיש: רועי, לא.

יואב קיש: כי יישאר העודף במטבח ולקחו מהרזרבה.

יואב קיש: ההפך.

יואב קיש: אתה מתווכח פה בין סעיפים.

יואב קיש: אין הגדלה של תקציב הכנסת.

יואב קיש: אין הגדלה של תקציב הכנסת, זה ויכוח על סעיפים.

מיקי לוי: שאני אספר לך כמה העברנו היום?

מיקי לוי: הוא יספר לך, בין ימין לשמאל?

רועי פולקמן: אין לי בעיה להעביר.

<חיים אבידור: חבר הכנסת פולקמן, אני רוצה להגיד לך שתקציב הכנסת הוא תקציב stand alone.

<חיים אבידור: אין לנו שום אפשרות לקחת מכל מיני מקומות.

<חיים אבידור: הממשלה, אם יש לה איזה עודף באיזה משרד וחוסר במשרד אחר, היא פונה ליושב-ראש ועדת הכספים ואומרת – תעביר לי.

<חיים אבידור: אני לא יכול.

<חיים אבידור: אנחנו לא יכולים - - -

אלברט סחרוביץ: אתה רוצה?

אלברט סחרוביץ: אנחנו נציג את זה כאשר תהיה לנו היכולת להציג, ואנחנו חייבים להציג את זה בפני הוועדה הזו, שאכן, בראייה הדו שנתית, כמו שמוטל עלינו כמו על המדינה – אין לי עודפים, אין לי דבר כזה.

אלברט סחרוביץ: בסוף, הכנסת מנצלת – להזכירכם – 70% מהתקציב, הולך לשכר - - -

מיקי לוי: אדוני החשב, מאיזה תקציב אתה מעביר לאיזה סעיף תקציבי.

יואב קיש: חשב, אתה לא עונה יותר.

יואב קיש: אנחנו מתרכזים עכשיו בתשובת המנכ"ל, התייחסות אחרונה ואנחנו הולכים להצבעה, בבקשה.

אלברט סחרוביץ: לגבי השאלות שהועלו גם על ידי חבר הכנסת רוזנטל וגם על ידי חבר הכנסת פולקמן, חשוב מאוד להבין.

אלברט סחרוביץ: זה לא שהמנכ"ל החליט שיש חוק נורבגי, שיש 60 או 40.

אלברט סחרוביץ: אני לא החלטתי.

אלברט סחרוביץ: אני בסך הכל, מה שאני עושה – בגלל זה זה תקציב תכנון, כמו שזה מתוכנן זה יכול להיות ל-40, יכול להיות ל-60 ויכול להיות גם ל-100, בהתאם למה שיוחלט פה.

אלברט סחרוביץ: הריבון יחליט, כמו שאמרת.

אלברט סחרוביץ: התכנון לא קובע אם זה 40 או 80.

אלברט סחרוביץ: התכנון קובע מתווה.

אלברט סחרוביץ: מתווה – שיהיו מבנים יבילים, צריך להכשיר שטח, צריך להעביר את זה בוועדות התכנון, בוועדות המוסמכות לכך, אישור תב"ע.

משה גפני: למה מבנים יבילים?

אלברט סחרוביץ: אני מבטיח לך שזה לא המבנים היבילים שאתה מכיר.

אלברט סחרוביץ: יהיה ריב מי יישב במבנים היבילים האלה.

רועי פולקמן: סטנדרט אחר.

אלברט סחרוביץ: נכון.

אלברט סחרוביץ: - - - לחברי הכנסת, ככל שיוגדל מספרם באמצעות החוק הנורבגי או בכל שיטה אחרת, להקצות מבנה פיזי קבוע, אבל כפי שאתה יודע, שאם אכן יתקבל חוק כזה והוא יוחל מהכנסת ה-21, מה לעשות?

אלברט סחרוביץ: לבנות מבנה לוקח זמן.

אלברט סחרוביץ: אני עדיין צריך לספק פתרון זמני?

אלברט סחרוביץ: אז הפתרון הכי מהיר ועדיין בלוחות זמנים כאלה שאני לא משוכנע שאני אעמוד בהם, אני כבר במרוץ כי חשוב לי שכבר עכשיו תאשרו לי את התקציב הזה.

אלברט סחרוביץ: אם תסתכלו על הטבלה שלפניכם, לא כל ה-15 מיליון הם עבור תכנון למבנים יבילים.

אלברט סחרוביץ: בסופו של דבר אני אומר – אין תוכנית תב"ע, אין תוכנית מתאר.

אלברט סחרוביץ: יש פה כן תוכניות, וכן – זה בסמכותו של המנכ"ל, מה לעשות, בשביל זה נבחרתי לתפקיד – לבוא ולהחליט אם אני צריך בניין מנהלה, ואם אני צריך מרכז מבקרים.

אלברט סחרוביץ: אני לא עושה את זה לבד, יש פה צוות של אנשים - -

רועי פולקמן: זה נכון, אני סומך עליך.

אלברט סחרוביץ: ולמי שדואג – זו היתה בקשה שלי לשתף חברי כנסת.

אלברט סחרוביץ: ישבו פה חברי כנסת מכל הסיעות, גם ותיקים וגם כאלה שיש להם ניסיון מוניציפאליות, ראשי רשויות, מכל המפלגות, מנהלי ועדות תכנון ובנייה, והם אלה שאמרו את הדברים שאני הצגתי בפניכם.

אלברט סחרוביץ: כולם באו והתייחסו להיבט של גידול הכנסת, בין אם זה באמצעות חוק נורבגי או באמצעות גידול הכנסת.

אלברט סחרוביץ: כולם התייחסו להיבט הזה שצריך להגדיל את הלשכות, כי מה לעשות - - - זה דברים שנאמרו על ידי הקולגות שלכם, לא עשיתי את זה על דעת עצמי.

רועי פולקמן: החומר הזה נשלח אלינו לפני כן?

רועי פולקמן: אני מצטער, כי לא נעים לי - - -

<קריאות: - - -

רועי פולקמן: אלברט, נורא לא נעים לי כי אני מאוד מאמין בך.

רועי פולקמן: אבל אני הייתי - - - לפני ומגיע מוכן.

מיקי רוזנטל: אתם רוצים - - - זו דעתי.

יואב קיש: לגבי הפרוצדורה אני רוצה להסביר מה היה פה.

יואב קיש: היתה פנייה - - -

מיקי רוזנטל: - - - מה, אתה מאשים אותי?

מיקי רוזנטל: לא, באמת.

מיקי רוזנטל: יש גבול.

יואב קיש: אני רוצה להסביר.

יואב קיש: היתה פנייה בערך לפני שבועיים אלי, בעניין הזה, וזה המכתב - - -

מיקי רוזנטל: לא ככה מקבלים החלטות על - - - , לא ככה.

מיקי רוזנטל: אני מאוד מצטער.

יואב קיש: רק היום כינסנו את הוועדה, ובדיון הקודם אני למספר של 15 - - -

מיקי רוזנטל: - - - אתה לא מחליט על 15 מיליון שקל - - -ואז - - - תשאל את גפני.

יואב קיש: בסדר, שמענו.

יואב קיש: רועי, בדיון הקודם, אני קודם כל מאוד שמח על הדיון הזה.

יואב קיש: בדיון הקודם הייתי לבד והייתי אמור לאשר 15 מיליון שקלים בלי שגם היה לי את הדף הזה.

יואב קיש: נכון, היו פה שבועיים שהתפספסו, כי בצדק אומר המנכ"ל, הוא פנה אלי לפני שבועיים בבקשה לדיון, אנחנו קבענו את הדיון רק היום, בגלל עומס.

יואב קיש: לכן, ה-15 מיליון האלה, עם כל הכבוד, כרגע אנחנו בנקודה שבאמת קיבלנו את זה עם פירוט, עם הסברים.

רועי פולקמן: אפשר להגיד שמחר נקיים דיון?

רועי פולקמן: תן לי לעשות שיעורי בית.

אלברט סחרוביץ: - - - להעביר את זה היום, אחרת זה כסף אבוד.

יואב קיש: מה ההבדל בין היום למחר?

אלברט סחרוביץ: - - -

רועי פולקמן: - - - אני אשאל כמה שאלות.

רועי פולקמן: אני רואה את זה פעם ראשונה, עכשיו.

אלברט סחרוביץ: אבל אני פניתי ישר.

יואב קיש: רועי, אני חושב שקיבלנו את כל ההסברים.

יואב קיש: לא יהיו הסברים אחרים למחר.

יואב קיש: יש פה – אני אגיד לכם איך אני רואה את זה.

יואב קיש: חבר הכנסת גפני, אני אגיד לך איך אני רואה את זה, ואני אשמח להקשבה שלכם ולהתייחסות שלכם.

יואב קיש: ראשית, בפירוש אני מקבל את העמדה – גם של חבר הכנסת מיקי רוזנטל וגם של חבר הכנסת רועי פולקמן, שיש פה סכום משמעותי ושהיינו יכולים בוועדה הזו להתנהל יותר טוב מבחינת לוחות הזמנים ולהציג.

יואב קיש: זה נכון.

יואב קיש: דבר שני, ופה אני אומר דווקא כן – בשעות שעברנו, אני גם מול החשב, קיבלנו פה הסבר מלא בדיוק על הכספים.

יואב קיש: המהות העקרונית היא תכנון קדימה, כשבעניין הזה אני חושב שיש הסכמה בוועדה שתכנון קדימה הוא דבר ראוי ונכון.

יואב קיש: אני חושב שיש פה גם גמישות תפעולית בתכנון קדימה, בהתאם, בסופו של דבר, לצרכים.

יואב קיש: אין פה תוספת תקציבית, רועי, ולכן לא הייתי הולך פה לתוספת תקציבית, והוויכוח מאיזה סעיף זה יעבור לפה או לשם – בעיניי פחות חשוב ופחות רלבנטי.

יואב קיש: לכן, בכלל סיכום הדברים אני אומר: יכולנו, אולי, להתנהל יותר טוב.

יואב קיש: עדיין, ישבו פה המנכ"ל והחשב ונתנו הסבר מלא על כל הפרטים.

יואב קיש: אנחנו מבינים את מצוקת הזמנים, עד סוף השנה, ובעניין הזה אני לא רואה שיהיה דבר חדש בימים הקרובים.

מיקי לוי: זה תקציב דו-שנתי.

מיקי לוי: זה יכול להיות גם ב-1 לינואר.

יואב קיש: לא, זה תקציב 17.

מיקי לוי: העברות של מה שנותר לכם – אתם מבקשים העברות לשנה הבאה, הרי, נכון?

<קריאה: אבל הם לא יכולים להעביר מהרזרבה.

יואב קיש: אני מעלה להצבעה את בקשת יושב-ראש הכנסת לתוכנית 020305 לפי הפירוט כפי שהוצג בפנינו ל-15 מיליון שקלים מהרזרבה.

יואב קיש: מי בעד?

יואב קיש: ירים את ידו.

יואב קיש: בעד – 6

יואב קיש: נמנעים – 1

יואב קיש: ההצעה התקבלה.

יואב קיש: תודה לכם, ישיבה זו נעולה.